Diamond Eyes (Deftonesin albumi)

**Diamond Eyes** on alternative metal -yhtye Deftonesin kuudes studioalbumi, joka julkaistiin maailmanlaajuisesti 4. toukokuuta 2010. Albumi on yhtyeen ensimmäinen ilman alkuperäistä basistia Chi Chengiä, joka vakavan auto-onnettomuuden seurauksena vaipui koomaan vuonna 2008. Chengin tilalle otettiin yhtyeen vanha tuttu Sergio Vega, Quicksandin entinen basisti. Albumilta julkaistiin neljä singleä, joista jokaiselle tehtiin musiikkivideo.

*Diamond Eyes* menestyi hyvin kaupallisesti, debytoiden Billboard 200 -listalla sijalla 6. Albumi sai myös kriitikoilta positiivisia arvioita ja muun muassa Kerrang! -lehti nimesi sen vuoden albumiksi. Se nousi Suomen virallisen listan sijalle 32.

## Taustaa
Yhtye alkoi työstää Saturday Night Wristin seuraajaa alkuvuonna 2007. Tyytymättömänä *Saturday Night Wristin* pitkään luomisprosessiin, yhtye tahtoi julkaista seuraavan albumin nopeammin aikaisempien albumien tyyliin. Yhtye nauhoitti ja viimeisteli Terry Daten tuottaman albumin, jolle annettiin alustavasti nimeksi Eros. Kyseinen albumi oli suunniteltu julkaistavaksi alkuvuodesta 2009.

4. marraskuuta 2008 yhtyeen basisti Chi Cheng oli mukana vakavassa auto-onnettomuudessa, joka jätti Chengin koomaan. Onnettomuuden jälkeen yhtye päätti jättää *Erosin* jäihin. Alkuvuodesta 2009 yhtye soitti satunnaisilla keikoilla ja festivaaleilla, epävarmoina Chengin ja yhtyeen tulevaisuudesta. Chengin tuuraajana toimi Sergio Vega, joka oli aikaisemminkin tuurannut Chengiä kiertueella vuonna 1999. Lopulta, kesällä 2009 yhtye päätti hyllyttää *Erosin* ja alkaa työstämään uutta albumia Vegan kanssa.

Uusi albumi, *Diamond Eyes* nauhoitettiin kahdessa kuukaudessa, Nick Raskulineczin toimiessa tuottajana. Yhtye päätti välttää Pro Toolsin käyttöä albumilla, mieluummin harjoitellen kappaleita "miljoonia kertoja kunnes ne olivat täydellisiä", tavoitellen raaempaa ja miellyttävämpää soundia.

## Teema
Chi Chengin onnettomuuden jälkeen yhtye tahtoi tehdä tunnelmaltaan optimistisen ja positiivisen albumin, eroten vahvasti yhtyeen aikaisempien albumien tunnelmasta. Yhtyeen laulaja Chino Moreno kuvaili albumin tunnelmaa "positiiviseksi elämäniloksi", albumin omaten  "fantasiamaisen" tunnelman, muistuttaen yhtyeen aikaisempaa albumia White Ponya. Muitakin yhtäläisyyksiä *White Ponyyn* löytyy, kuten kappale "Rocket Skates", jonka lyriikat muistuttavat albumin kappaleesta "Knife Prty". Moreno kommentoi myös sanoituksia, kertoen lyriikoiden olevan kuvailevia, haluten luoda mieluummin "visuaalisia kuvia, kuin kertoa henkilökohtaisia tarinoita."

## Kappaleet

## Listasijoitukset

## Kokoonpano

* Stephen Carpenter – kitara
* Abe Cunningham – rummut
* Frank Delgado – kosketinsoitin, samplet
* Chino Moreno – laulu, kitara
* Sergio Vega – bassokitara

### Grafiikka
* Frank Maddocks – luova ohjaaja, design
* John Ross – pöllön kuvat
* 13th Witness – valokuva (yhtye)

### Tuotanto
* Keith Armstrong – avustava miksaaja
* David Benveniste – A&R
* Paul Figueroa – äänittäjä
* Ted Jensen – masteroija
* Nik Karpen – avustava miksaaja
* Chris Lord-Alge – miksaaja
* Nick Raskulinecz – tuottaja, miksaaja
* Andrew Schubert – äänittäjä
* Brad Townsend – äänittäjä
* Tom Whalley – vastaava tuottaja

## Arvostelut
* 
* Desibeli.net: 
* Soundi: 
* 

## Lähteet